Csongrád Város Polgármesterétől

Száma: Ref/26-2/2022 „M”

Témafelelős:Cseri Gábor

ELŐTERJESZTÉS

## Csongrád Városi Önkormányzat Képviselő-testülete

## 2022. október 27-én tartandó ülésére

## Tárgy: Beszámoló a Csongrádi Települési Értéktár Bizottság tevékenységéről

Tisztelt Képviselő-testület!

Csongrád Városi Önkormányzat Képviselő-testülete a 26/2015. (I. 29.) önkormányzati határozatával létrehozta a Települési Értéktár Bizottságot és megválasztotta a Bizottság elnökét és tagjait. 2020. február 20-án megtartott ülésén a Képviselő-testület 21/2020. (II.20.) önkormányzati határozatával megválasztotta a Csongrádi Települési Értéktár Bizottság új elnökét, tagjait.

A mai ülésre elkészített beszámoló az elmúlt félév tevékenységét, munkáját kívánja bemutatni, amely kitér az eddig elért eredményekre, sikerekre. A beszámoló kitér a csongrádi kulturális intézményekkel való együttműködésre is és taglalja azokat a terveket, amelyeket a jövőben kívánnak megvalósítani.

## Kérem a Tisztelt Képviselő-testületet az előterjesztés megvitatására és a határozati javaslat elfogadására.

**H a t á r o z a t i j a v a s l a t**

Csongrád Városi Önkormányzat Képviselő-testülete megtárgyalta a *„Beszámoló a Csongrádi Települési Értéktár Bizottság munkájáról ”* című előterjesztést és az alábbi döntést hozta:

1. A Képviselő-testület a Csongrádi Települési Értéktár Bizottság beszámolóját megtárgyalta és azt elfogadja. A Képviselő-testület köszönetét fejezi ki a Bizottság eddig végzett munkájáért, további tevékenységéhez sok sikert kíván.

Határidő: folyamatos

Felelős: Cseri Gábor

 alpolgármester

Erről jegyzőkönyvi kivonaton értesítést kap:

1. Képviselő-testület tagjai
2. Kulturális referens
3. Cseri Gábor alpolgármester és általa

az érintettek

Csongrád, 2022.október 19.

 Bedő Tamás

 Polgármester

Csongrádi Települési Értéktár Bizottság
6640, Csongrád, Kossuth tér 7. 63/571-900, 571-901

E-mail: ertektar@csongrad.hu

# http://www.csongrad.hu/hdoc/varosismerteto/cimer.GIF

***Beszámoló a Csongrád Települési Értéktár Bizottság 2022. II. félévi tevékenységéről.***

***Tisztelt Polgármester úr!***

***Tisztelt Képviselő-testület!***

A Csongrádi Települési Értéktár Bizottság (továbbiakban Értéktár Bizottság) munkáját a magyar nemzeti értékekről és a hungarikumokról szóló *2012. évi XXX-as törvény*, valamint a magyar nemzeti értékek és hungarikumok gondozásáról rendelkező 114/2013. (IV).16.) Kormányrendeletben foglaltak szerint tervezi és szervezi.

A Képviselő-testület 2015. februári határozata hozta létre az *Értéktár Bizottságot*, amely 2019-ig az eredeti fölállásban működött Martini János elnökletével. Martini elnökúr halálát követően a Bizottság jelenlegi személyi összetétele a Képviselő-testület 2020. februári ülésén hozott határozatával alakult ki. Tagjai: Georgiádes Ildikó főlevéltáros, Murányi László képviselőtestületi tag, Ujszászi Róbert numizmatikus – főmuzeológus (elnök).

Az Értéktár Bizottság jelenleg *41* nemzeti értéket tart nyilván. Ebből *11* nemzeti érték a *Csongrád Megyei Értéktárban* is helyet kapott, de büszkék vagyunk arra is, hogy a *Magyar Értéktár 2* csongrádi nemzeti értéket tart nyilván. Ezek a következők:

* *Bokrosi Szüreti Felvonulás és Bál*
* *Belvárosi Halászházak*

Sajnos a csongrádi értékek között egyelőre nincs Hungarikum. A jövőbeni munkánkat arra fókuszáljuk, hogy legyen. Erre a legnagyobb esélye a Belvárosi Halászházaknak van.

A beszámolási időszakban az alábbi előterjesztés érkezett a Bizottsághoz:

* Plein Air

A fölvételre javasolt értéket egyhangú döntéssel emeltük a Csongrádi Értékek közé. Az értéktárba való fölvételt igazoló dokumentumot ünnepélyes keretek között nyújtotta át a bizottság az illetékesnek.

2020 júniusában Csongrád Városa pályázatot nyújtott be az Agrárminisztérium HUNG-2020 kiírására, amelyen 4 millió forintot nyertünk. A pályázat célja egy az eddigi helyi értékeket magyar, angol és német nyelven, reprezentatív fotóanyaggal bemutató füzet kiadása, amely 2022 elejére el is készült. Az első félév során számos rendezvényen és a Tourinform irodában is kihelyezésre kerültek a füzetek, általános tetszést aratva.

Továbbá már letölthető és használható a legkorszerűbb igényeket is kielégítő mobil applikáció (amelynek célja egyfajta turisztikai séta vezetése, bemutatva a helyi értékeket és nem utolsó sorban magát a várost). A pályázati kiírásban szereplő két kisfilmet is bemutattuk, honalapunkon elérhetők.

A HUNG-2021 jelű pályázaton 1.162.500,-Ft-ot nyertünk, amelyből minden egyes értékhez külön roll-up készítését vállaltuk, részben ezek is elhelyezésre kerülnek majd a „bemutató tér”-ben. Szerkesztésükhöz nagyrészt a kiadvány anyagait használtuk, a képanyag azonban javarészt újrafotózásra került, amely munkák szervezésében Georgiádes Ildikó bizottsági tag jeleskedett, ahogyan két a projekteket lezáró nagyszabású program szervezését is ő vállalta föl. A rendezvényen fölszólaltak többek között Farkas Sándor országgyűlési képviselő és Magyar Anna a megyei értéktár elnöke, valamint Kostyál Zsuzsanna, a Nemzeti Közművelődési Intézet megyei igazgatója. Mindkét projekt hivatalosan is lezárásra került, a pénzügyi beszámolók elkészültek.

Az idei első fél évben a helyi értéktár elemeiről három ízben is volt módom bemutat előadást tartani, összesen körülbelül mintegy 150 hallgató előtt.

Az Értéktár Bizottság munkáját és föladatait a jelenlegi ***SZMSZ*** alapján a már ismertetett három fős bizottsággal, valamint az Önkormányzat alkalmazásában lévő bizottsági titkárral, Kunstár Judittal látja el, aki a Bizottság adminisztrációs teendői mellet a Pályázatok beadását, pénzügyi lebonyolítását is végzi. Újabb javaslatok ha nem is nagyszámban, de rendszeresen érkeznek a Bizottság számára.

Köszönjük városunk vezetőinek valamint a Képviselő-testületnek az elmúlt időszakban nyújtott példaértékű erkölcsi és anyagi támogatását.

Kérjük a Képviselő-testület tagjait, hogy az elmúlt időszakban végzett munkánkról szóló beszámolónkat szíveskedjen elfogadni.

***Csongrád, 2022. október 15.***

 **Ujszászi Róbert s.k.**
 elnök